Yilning eng shov-shuvli transferi – Krishtianu Ronalduning «Real»dan «Yuventus»ga o‘tishi jarayoni yakuniy bosqichga kirdi. Bugun portugaliyalik futbol yulduzi o‘z shaxsiy samolyotida Turin aeroportiga qo‘ndi. Hujumchi «keksa senora» bazasida tibbiy ko‘rikdan o‘tdi. Tibbiy markaz yaqinida futbolchini «Yuventus»ning yuzlab ishqibozlari kutib oldi. Klub rasmiy Twitter sahifasi voqea joyidan foto va video materiallar joylab bordi. Sono iniziate le visite mediche di @Cristiano = #CR7DAY #CR7JUVE pic.twitter.com/D6N2t6hyum  — JuventusFC (@juventusfc) July 16, 2018